
ประกาศองค์การบริหารส่วนตำบลคลองน้อย
เรื่อง รายชื่อผู้มีสิทธิเข้ารับการประเมินสมรรถนะ กำหนดวัน เวลา สถานที่
และข้อปฏิบัติในการประเมินสมรรถนะ
------------------------------------------------
ตามประกาศองค์การบริหารส่วนตำบลคลองน้อย เรื่อง รับสมัครบุคคลเพื่อการสรรหาและการเลือกสรรเป็นพนักงานจ้าง ลงวันที่ ๑๖ มิถุนายน ๒๕๖๕ ในตำแหน่ง พนักงานขับรถยนต์ จำนวน ๑ อัตรา และ ตำแหน่ง ภารโรง จำนวน ๑ อัตรา นั้น
บัดนี้ การรับสมัครได้เสร็จสิ้น และได้ตรวจสอบคุณสมบัติของพนักงานจ้างตามข้อ ๔ แห่งประกาศคณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ (แก้ไขเพิ่มเติมถึงปัจจุบัน) และคุณสมบัติเฉพาะสำหรับตำแหน่ง รวมทั้งเงื่อนไขในการสมัครสอบคัดเลือกบุคคลเป็นพนักงานจ้างเท่าที่ผู้สมัครได้แจ้งไว้ในใบสมัครแล้ว จึงประกาศรายชื่อผู้มีสิทธิเข้ารับการประเมินสมรรถนะ ข้อปฏิบัติ ตามกำหนดวัน เวลา และสถานที่ในการเข้ารับการประเมินสมรรถนะ ดังนี้
1. รายชื่อผู้มีสิทธิเข้ารับการประเมินสมรรถนะตามบัญชีแนบท้าย ภาคผนวก ก
2. วิธีการประเมินและข้อปฏิบัติในการเข้ารับการประเมินสมรรถนะ ให้มีผู้สิทธิเข้ารับการประเมิน
สมรรถนะศึกษาและปฏิบัติตามเอกสารแนบท้าย ภาคผนวก ข
3. กำหนดให้มีการประเมินสมรรถนะ ดังนี้
๓.๑ พนักงานจ้างตามภารกิจ (ผู้มีทักษะ) ตำแหน่ง พนักงานขับรถยนต์ ประเมินสมรรถนะความสามารถหรือทักษะเฉพาะ (ภาคปฏิบัติ) ในวันที่ ๑๘ กรกฎาคม ๒๕๖๕ เวลา ๐๙.๐๐ น. โดยมารายงานตัวเพื่อเข้ารับการสอบภาคปฏิบัติ ณ องค์การบริหารส่วนตำบลคลองน้อย อำเภอปากพนัง จังหวัดนครศรีธรรมราช ซึ่งจะใช้บริเวณ ฉางข้าว สหกรณ์การเกษตร ตำบลคลองน้อย อำเภอปากพนัง จังหวัดนครศรีธรรมราช ในการทดสอบการ  ขับขี่รถ ทั้งนี้ผู้ที่ถือว่าเป็นผู้ผ่านการประเมินสมรรถนะความสามารถหรือทักษะเฉพาะ จะต้องได้รับคะแนนไม่ต่ำกว่าร้อยละ ๖๐ จึงมีสิทธิเข้ารับการประเมินสมรรถนะความเหมาะสมกับตำแหน่ง (สัมภาษณ์)
                          ๓.๒ พนักงานจ้างทั่วไป ตำแหน่ง ภารโรง ประเมินสมรรถนะความเหมาะสมกับตำแหน่ง (สัมภาษณ์) ในวันที่ ๒๒ กรกฎาคม ๒๕๖๕ เวลา ๐๙.๐๐ น. ณ องค์การบริหารส่วนตำบลคลองน้อย อำเภอปากพนัง จังหวัดนครศรีธรรมราช และผู้ที่ถือว่าเป็นผู้ผ่านการประเมินสมรรถนะความเหมาะสมกับตำแหน่ง (สัมภาษณ์) จะต้องได้รับคะแนนไม่ต่ำกว่าร้อยละ ๖๐
                    จึงประกาศมาเพื่อทราบโดยทั่วกัน   

ประกาศ  ณ  วันที่   ๑๑   เดือน   กรกฎาคม   พ.ศ. ๒๕๖๕
(นางสาวกมลชนก รอดพิศดาร)

นายกองค์การบริหารส่วนตำบลคลองน้อย
ภาคผนวก ก
รายชื่อผู้มีสิทธิเข้ารับการประเมินสมรรถนะ 
แนบท้ายประกาศองค์การบริหารส่วนตำบลคลองน้อย ลงวันที่  ๑๑ กรกฎาคม ๒๕๖๕
เรื่อง รายชื่อผู้มีสิทธิเข้ารับการประเมินสมรรถนะ กำหนดวัน เวลา สถานที่
และข้อปฏิบัติในการประเมินสมรรถนะ
--------------------------------------
ประเมินสมรรถนะความสามารถหรือทักษะเฉพาะ (ภาคปฏิบัติ) ดังนี้
๑. พนักงานจ้างตามภารกิจ (ผู้มีทักษะ) ตำแหน่ง พนักงานขับรถยนต์
	ลำดับที่
	เลขประจำตัวผู้สอบ
	ชื่อ – สกุล
	หมายเหตุ

	๑
	๐๑
	นายวิสุทธิ์ แป้นถนอม
	


ประเมินสมรรถนะความเหมาะสมกับตำแหน่ง (สัมภาษณ์) ดังนี้
๑. พนักงานจ้างทั่วไป ตำแหน่ง ภารโรง
	ลำดับที่
	เลขประจำตัวผู้สอบ
	ชื่อ – สกุล
	หมายเหตุ

	๑
	๐๑
	นายชนะพล สุทธิทองแท้
	


ภาคผนวก ข
วิธีการประเมินสมรรถนะและข้อปฏิบัติในการเข้าสอบเพื่อประเมินสมรรถนะ
1. สมรรถนะความสามารถหรือทักษะเฉพาะ (ภาคปฏิบัติ /๑๐๐ คะแนน) ทดสอบการขับขี่รถ ณ บริเวณฉางข้าว สหกรณ์การเกษตร ตำบลคลองน้อย อำเภอปากพนัง จังหวัดนครศรีธรรมราช เป็นดังนี้
๑.๑ การทดสอบขับรถให้ใช้ท่าทดสอบตามหลักเกณฑ์ วิธีการทดสอบและวัดผล และสามารถทดสอบในแต่ละท่าทดสอบได้ไม่เกิน ๒ ครั้ง ดังนี้
(1) ท่าที่ใช้ในการทดสอบ
· ท่าที่ ๑ การขับรถเดินหน้าและหยุดรถเทียบแนวเส้นที่กำหนด  (๓๐ คะแนน)
· ท่าที่ ๒ การขับรถเดินหน้าและถอยหลังในทางตรง (๓๐ คะแนน)
· ท่าที่ ๓ การขับรถถอยหลังเข้าจอดและออกจากช่องว่างด้านซ้าย (๔๐ คะแนน)
(2) หลักเกณฑ์ วิธีการทดสอบและวัดผลแต่ละท่าให้เป็นไป ดังนี้
· ท่าที่ ๑ การขับรถเดินหน้าและหยุดรถเทียบแนวเส้นที่กำหนด 
(1) ผู้เข้ารับการทดสอบต้องขับรถเดินหน้าตั้งแต่เริ่มขับรถอย่างต่อเนื่องไปจนถึงจุดทดสอบที่กำหนดให้หยุดรถ โดยให้หยุดรถได้เพียงครั้งเดียว ณ จุดที่กำหนดให้หยุดเท่านั้น 
(2) ด้านซ้ายของรถต้องขนานแนวเส้นที่กำหนดและห่างจากแนวเส้นที่กำหนดไม่เกิน
๒๕ เซนติเมตร
(3) กันชนหน้าหรือล้อหน้าสุดหรือขอบล้อสำหรับรถที่ไม่มีกันชนหน้า ต้องไม่ล้ำจุดหยุดรถข้างทาง และต้องอยู่ห่างจากจุดหยุดรถนั้นไม่เกิน ๑ เมตร
(4) ต้องไม่ขับรถทับหรือเบียดแนวเส้นที่กำหนด
· ท่าที่ ๒ การขับรถเดินหน้าและถอยหลังในทางตรง
(1) ให้ขับรถเดินหน้าและถอยหลังโดยตลอดช่องเดินรถ ซึ่งประกอบด้วยเส้นแนวเส้นที่กำหนด
หรือหลักเกณฑ์ที่ตั้งไว้ในแนวตรงขนานกัน ๒ แถว มีความยาวประมาณ ๑๐ – ๑๒ เมตร หลักแต่ละหลัก หรือกรวยแต่ละกรวย ในแถวเดียวกันมีระยะห่าง ๑.๕ เมตร ส่วนความกว้างของช่องเดินรถเท่ากับความกว้างสุดของตัวรถรวมกระจกมองข้างบวกเพิ่มอีกข้างละ ๐.๕ เมตร
(2) ต้องไม่ขับรถชนหรือเบียดหลักหรือกรวย ล้ำเส้น หรือล้ำแนวเส้นที่กำหนด
(3) ให้ขับรถเดินหน้าและถอยหลังได้เพียงครั้งเดียว
(4) เครื่องยนต์ต้องไม่ดับในระหว่างทดสอบ
· ท่าที่ ๓ การขับรถถอยหลังเข้าจอดและออกจากช่องว่างด้านซ้าย
(1) ให้ขับรถถอยหลังเข้าจอดในช่องว่างด้านซ้าย ซึ่งประกอบด้วยหลักหรือกรวย เส้น หรือแนวเส้นที่กำหนด เป็นช่องกว้างเท่ากับความยาวของตัวรถรวมกระจกมองข้างบวกเพิ่มอีกข้างละ ๐.๕ เมตร ความยาวของช่องจอดเท่ากับความยาวของตัวรถบวกเพิ่มอีก ๒.๕ เมตร
(2) ตั้งแต่เริ่มเข้าเกียร์ขับรถถอยหลังเข้าจอดจนกระทั่งขับออกจากช่องว่างด้านซ้ายต้องเข้าเกียร์หรือเปลี่ยนเกียร์ไม่เกิน ๗ ครั้ง
(3) ต้องไม่ชนหรือเบียดหลักหรือกรวย ล้ำเส้น หรือล้ำแนวเส้นที่กำหนด
(4) ตัวรถต้องขนานกับหลักหรือกรวย เส้น หรือแนวเส้นที่กำหนดด้านซ้าย โดยไม่เบียดหลักหรือกรวยของทาง หรือทับเส้น หรือทับแนวเส้นที่กำหนด
 /๒. สมรรถนะ...
-๒-
2. สมรรถนะความเหมาะสมกับตำแหน่ง (สัมภาษณ์ / ๑๐๐ คะแนน)
ประเมินบุคคลเพื่อพิจารณาความเหมาะสมกับตำแหน่งหน้าที่จากประวัติส่วนตัว ประวัติการศึกษา ประวัติการทำงาน และพฤติกรรมที่ปรากฎทางอื่นของผู้เข้ารับการสรรหาและเลือกสรรและจากการสัมภาษณ์เพื่อพิจารณาความเหมาะสมในด้านต่าง ๆ เช่น ความรู้ที่อาจใช้ประโยชน์ในการปฏิบัติงานในหน้าที่ ความสามารถประสบการณ์ ท่วงทีวาจา อุปนิสัย อารมณ์ ทัศนคติ จริยธรรมและคุณธรรม การปรับตัวเข้ากับเพื่อนร่วมงาน รวมทั้งสังคมและสิ่งแวดล้อม ความคิดริเริ่มสร้างสรรค์ ปฏิภาณไหวพริบและบุคลิกภาพอื่น เป็นต้น โดยวิธีการสัมภาษณ์
3. ข้อปฏิบัติในการประเมินสมรรถนะ
                         ๑. แต่งกายชุดสุภาพพร้อมบัตรประจำตัวผู้สมัครและบัตรประจำตัวประชาชน


    ๒. เป็นหน้าที่ของผู้เข้าสอบในการตรวจสอบรายชื่อและสถานที่ในการประเมินสมรรถนะ


    ๓. เข้ารับการประเมินสมรรถนะตามเวลาที่กำหนด ห้ามมาสายเกิน ๓๐ นาที มิฉะนั้นจะถือว่าผู้
                             นั้นไม่มีสิทธิเข้ารับการประเมินสมรรถนะ
                         ๔. ห้ามกระทำการใด ๆ อันเป็นการทุจริตในการประเมินสมรรถนะ

